Ordene «seigmenn» og «seigmenner» finnes brukt i litteratur fra 1930-tallet. I 1965 lagde Kiellands dropsfabrikk i Oslo for første gang gelémennesker som ble kalt «Seigmenn». Senere ble Kiellands dropsfabrikk kjøpt opp av Nidar, og de karakteristiske gelémennene fikk navnet «Laban Seigmenn». I 1981 ble «Laban Seigmenn» registrert som varemerke, og i 2003 godkjente det norske Patentstyret Nidars søknad om varemerkeregistrering av «Seigmenn» (med stor S). Dermed har Nidar og Orkla enerett til å benytte navnet Seigmenn på sine gelémenn.